Petrolbom beseer tweeTwee mans is Vrydag beseer nadat die vragmotor waarin hulle gery het met ŉ petrolbom bestook is. The Weekend Post berig dat ŉ groep mense, glo verbonde aan die vervoervakbond Saccawu, die vragmotor in Markman in Nelson Mandelabaai aangeval het. Een van die insittendes in die vragmotor het brandwonde opgedoen aan sy rug. Die bestuurder van die vragmotor het van die toneel probeer vlug waarna hy onder meer met pangas en spiese aangeval is. Verlede week Vrydag is ŉ vragmotor van dieselfde maatskappy ook met ŉ petrolbom aangeval. Die polisie ondersoek twee sake van poging tot moord en kwaadwillige saakbeskadiging.